Λάρνακα, 26/02/2026

**Τιμητική βράβευση για τη Lidl Κύπρου από το ΚΕΠΑΚΥ «Ανδρέας Σοφοκλέους» για τη διαχρονική κοινωνική της προσφορά**

**Η Lidl Κύπρου τιμήθηκε για δεύτερη φορά για τη διαχρονική της στήριξη στο πρόγραμμα «Κίτρινη Γραμμή», επιβεβαιώνοντας την έμπρακτη δέσμευσή της για μια πιο δίκαιη κοινωνία ίσων ευκαιριών.**

Τιμητική διάκριση απένειμε την Παρασκευή, 20 Φεβρουαρίου, η εθελοντική, μη κερδοσκοπική οργάνωση **ΚΕΠΑΚΥ «Ανδρέας Σοφοκλέους»**, στην ομάδα της **Lidl Κύπρου**, ως αναγνώριση της **ουσιαστικής και σταθερής συμβολής** της εταιρείας στο κοινωνικό έργο του Οργανισμού. Είναι η δεύτερη φορά που η Lidl Κύπρου λαμβάνει τη συγκεκριμένη αναγνώριση, γεγονός που υπογραμμίζει το βάθος και τη συνέπεια αυτής της μακροχρόνιας σχέσης.

Στον πυρήνα της συνεργασίας βρίσκεται το **πρόγραμμα «Κίτρινη Γραμμή»**, μια πρωτοβουλία που προσφέρει επισιτιστική στήριξη, αξιοπρέπεια και ουσιαστική ανακούφιση σε οικογένειες που αντιμετωπίζουν σοβαρές κοινωνικοοικονομικές δυσκολίες. Μέσα από τη συστηματική υποστήριξη του προγράμματος, η **Lidl Κύπρου συμβάλλει ενεργά** στην κάλυψη βασικών αναγκών, ενισχύοντας το αίσθημα ασφάλειας και φροντίδας σε δεκάδες νοικοκυριά.

Η σύμπραξη των δύο οργανισμών μετρά ήδη **περισσότερα από τρία χρόνια συνεχούς προσφοράς**, βασισμένης στην **εμπιστοσύνη**, τη **συνέπεια** και την **ανθρωπιά**. Η συνεργασία αυτή αποτελεί ένα ζωντανό παράδειγμα του πώς ο ιδιωτικός τομέας και οι κοινωνικοί φορείς μπορούν να ενώσουν δυνάμεις με κοινό σκοπό τη στήριξη της κοινωνίας.

Η βράβευση επιβεβαίωσε ότι για την εταιρεία η Εταιρική Κοινωνική Ευθύνη δεν περιορίζεται σε μια θεωρητική δέσμευση, αλλά μετουσιώνεται σε πράξη με μετρήσιμο κοινωνικό αποτύπωμα. Η Lidl Κύπρου αποδεικνύει καθημερινά ότι η **επιχειρηματική επιτυχία** μπορεί και οφείλει να **συνυπάρχει με την κοινωνική ευαισθησία**, προσφέροντας ένα πραγματικό «χέρι βοηθείας» σε όσους το έχουν ανάγκη.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)